
Мога ли да подам молба за производство по несъстоятелност след изтичане на преклузивния тридесет дневен срок? Имам заповед за изпълнение, на която също изтече срокът. Имам ли право въпреки това да подам такава молба и има ли минимална сума на задължение за обявяване на несъстоятелност?


 

Молба за производство по несъстоятелност
========================================

 

Срокът от 30 дни, в който едноличният търговец е длъжен да пусне молба за производство по несъстоятелност.




Не става ясно за какъв преклузивен срок посочвате.  

Неплатежоспособността се предполага, когато длъжникът е спрял плащанията. Спиране на плащанията е налице и когато длъжникът е платил изцяло или частично вземания на определени кредитори.  

 Неплатежоспособността се предполага, ако по изпълнително производство, образувано за изпълнение на влязъл в сила акт на кредитора, подал молба по чл. 625 ТЗ, вземането е останало изцяло или частично неудовлетворено в рамките на 6 месеца след получаване на поканата или на съобщението за доброволно изпълнение.  

По молба за откриване на производство по несъстоятелност, подадена от длъжника, държавна такса предварително не се събира. Тя се събира от масата на несъстоятелността при разпределението на имуществото.  

 Когато молбата за откриване на производство по несъстоятелност е подадена от кредитор, както и при присъединяване на кредитор държавната такса се събира от кредитора, съответно от присъединилия се кредитор.


Поздрави,  

адв. Николина Митова  

тел. 0898 303092


